**ΑΥΓΟΥΣΤΟΥ 1!!!**

**ΜΝΗΜΗ ΤΗΣ ΑΓΙΑΣ ΟΣΙΟΜΑΡΤΥΡΟΣ ΕΛΕΣΗΣ ΤΗΣ ΕΚ ΚΥΘΗΡΩΝ**

**ΑΚΟΛΟΥΘΙΑ**



**ΕΣΠΕΡΙΝΟΣ.**

Ιστώμεν στίχους στ · και ψάλλομεν στιχηρά Προσόμοια του Σταυρού β · και της Αγίας δ .

**Ήχος δ . Έδωκας σημείωσιν**.

Θείόν σοι ενέπνευσε, τη διανοία σου φρόνημα, καταυγάσας ο Κύριος, ανοίας λυτρούταί σε, βαθυτάτου σκότους, ήλιος υπάρχων δικαιοσύνης αληθώς, μάρτυς Ελέσα θεομακάριστε, εντεύθεν τα σεβάσματα των κακοδόξων κατέβαλες, του Χριστού παθήματα καρτερικώς εξεικόνισας.

Ήθλησας στερρότατα, Ελέσσα Μάρτυς πανένδοξε, τον πατέρα μισήσασα, θηρών κατεφρόνησας, και δεινήν μανίαν, της πολυθεΐας, θεογνωσίας φωτισμώ, καταβαλούσα και θεία χάριτι, εντεύθεν και ως μάρτυρα και παρθένον πανεύφημε, ο Χριστός εστέφανωσεν, ο Σωτήρ των ψυχών ημών.

Ώσπερ ωραΐσματα, τα των σαρκών σου σπαράγματα, νυμφικώς περιφέρουσα, πορφύραν εξ αίματος την προσβεβαμμένην, μάρτυς ενεδύσω και τον Νυμφίον σου Χριστόν, πεποικιλμένη θείαις λαμπρότησι, Ελέσα νυν παρίστασαι περιχαρώς της θεώσεως, απολαύουσα πάντοτε, συν παρθένοις και μάρτυσι.

Ρόδον ως αμάραντον, εξ ακανθών ανεβλάστησας, μακαρία πολύαθλε, Ελέσα πανεύφημε, του αθεωτάτου, πατρός την θρησκείαν καταπατήσασα στερρώς, την των ειδώλων πλάνην κατήργησας, Χριστόν δε ανεκήρυξας, Υιόν Θεού τον Νυμφίον σου, ον μη παύση πρεσβεύουσα, υπέρ των ανυμνούντων σε.

**Δόξα. Ήχος β .**

Ως αλάβαστρον μύρου το αίμα σου προσενήνοχας τω σω Νυμφίω, Ελέσα Μάρτυς αήττητε, αντάμειψιν δε είληφας στέφος άφθαρτον παρ’ αυτού αξιάγαστε· όθεν τον θανέντα τοις δήγμασι των ιοβόλων όφεων τω ρήματί σου ζώντα ήγειρας, διο και ουρανίων θαλάμων ως θαυματουργόν κατηξίωσεν, Ιησούς ο φιλάνθρωπος, και Σωτήρ των ψυχών ημών.

**Και νυν.**

**Συ μου σκέπη κραταιά...**

**Είσοδος· Φως ιλαρόν· Προκείμενον της ημέρας· και τα Αναγνώσματα.**

**Προφητείας Ησαΐου το Ανάγνωσμα. (μγ´ 9-14).**

Τάδε λέγει Κύριος. Πάντα τα έθνη συνήχθησαν άμα, και συναχθήσονται άρχοντες εξ αυτών. Τις αναγγελεί ταύτα εν αυτοίς; Ή τα εξ αρχής, τις ακουστά ποιήσει υμίν; Αγαγέτωσαν τους μάρτυρας αυτών και δικαιωθήτωσαν, και ειπάτωσαν αληθή. Γίνεσθέ μοι μάρτυρες, και εγώ μάρτυς Κύριος ο Θεός, και ο παις, ον εξελεξάμην· ίνα γνώτε, και πιστεύσητε, και συνήτε, ότι εγώ ειμι. Έμπροσθέν μου ουκ εγένετο άλλος Θεός, και μετ ἐμὲ ουκ έσται. Εγώ ειμι ο Θεός, και ουκ έστι πάρεξ εμού ο σώζων. Εγώ ανήγγειλα και έσωσα, ωνείδισα, και ουκ ην εν υμίν αλλότριος. Υμείς εμοί μάρτυρες, και εγώ Κύριος ο Θεός· ότι απ ἀρχῆς εγώ ειμι, και ουκ έστιν ο εκ των χειρών μου εξαιρούμενος. Ποιήσω, και τις αποστρέψει αυτό; Ούτω λέγει Κύριος ο Θεός, ο λυτρούμενος ημάς, ο Άγιος Ισραήλ.

**Σοφίας Σολομώντος το Ανάγνωσμα. (γ´ 1-9).**

Δικαίων ψυχαί εν χειρί Θεού, και ου μη άψηται αυτών βάσανος. Έδοξαν εν οφθαλμοίς αφρόνων τεθνάναι, και ελογίσθη κάκωσις η έξοδος αυτών, και η αφ ἡμῶν πορεία σύντριμμα· οι δε εισιν εν ειρήνη. Και γαρ εν όψει ανθρώπων εάν κολασθώσιν, η ελπίς αυτών αθανασίας πλήρης. Και ολίγα παιδευθέντες, μεγάλα ευεργετηθήσονται· ότι ο Θεός επείρασεν αυτούς, και εύρεν αυτούς αξίους εαυτού. Ως χρυσόν εν χωνευτηρίω εδοκίμασεν αυτούς, και ως ολοκάρπωμα θυσίας προσεδέξατο αυτούς. Και εν καιρώ επισκοπής αυτών αναλάμψουσι, και ως σπινθήρες εν καλάμη διαδραμούνται. Κρινούσιν έθνη, και κρατήσουσι λαών, και βασιλεύσει αυτών Κύριος εις τους αιώνας. Οι πεποιθότες επ αὐτόν, συνήσουσιν αλήθειαν, και οι πιστοί εν αγάπη προσμενούσιν αυτώ· ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Σοφίας Σολομώντος το Ανάγνωσμα. (ε´ 15-23, στ´ 1-3).**

Δίκαιοι εις τον αιώνα ζώσι, και εν Κυρίω ο μισθός αυτών, και η φροντίς αυτών παρά Υψίστω. Δια τούτο λήψονται το βασίλειον της ευπρεπείας, και το διάδημα του κάλλους εκ χειρός Κυρίου· ότι τη δεξιά αυτού σκεπάσει αυτούς, και τω βραχίονι υπερασπιεί αυτών. Λήψεται πανοπλίαν τον ζήλον αυτού και οπλοποιήσει την κτίσιν εις άμυναν εχθρών. Ενδύσεται θώρακα δικαιοσύνην και περιθήσεται κόρυθα κρίσιν ανυπόκριτον. Λήψεται ασπίδα ακαταμάχητον, οσιότητα· οξυνεί δε απότομον οργήν εις ρομφαίαν. Συνεκπολεμήσει αυτώ ο κόσμος επί τους παράφρονας· πορεύσονται εύστοχοι βολίδες αστραπών, και ως από ευκύκλου τόξου, των νεφών, επί σκοπόν αλούνται, και εκ πετροβόλου θυμού πλήρεις ριφήσονται χάλαζαι. Αγανακτήσει κατ αὐτῶν ύδωρ θαλάσσης· ποταμοί δε συγκλύσουσιν αποτόμως. Αντιστήσεται αυτοίς πνεύμα δυνάμεως, και ως λαίλαψ εκλικμήσει αυτούς, και ερημώσει πάσαν την γην ανομία, και η κακοπραγία περιτρέψει θρόνους δυναστών. Ακούσατε ουν, Βασιλείς, και σύνετε· μάθετε Δικασταί περάτων γης· ενωτίσασθε οι κρατούντες πλήθους, και γεγαυρωμένοι επί όχλοις εθνών· ότι εδόθη παρά Κυρίου η κράτησις υμίν, και η δυναστεία παρά Υψίστου.

**Λιτή. Ήχος α .**

Μετά των άνω ταγμάτων συνηριθμήθης, Ελέσσα πανένδοξε, όλβον λιπούσα και τον Χριστόν ποθήσασα, αίτησαι ουν τοις τελούσι την μνήμην σου το μέγα έλεος.

Του Σταυρού μεν το κράτος Ελέσα η μάρτυς κατέχουσα χερσί, την πίστιν δε ως θώρακα, ελπίδα θηρεόν, αγάπην τόξον, των τυράννων τας τιμωρίας ενίκησεν ανδρείως και των δαιμόνων τας πανουργίας κατήργησε, την κεφαλήν εκτμηθείσα, πρεσβεύει Χριστόν, σωθήναι τας ψυχάς ημών.

Χαίρε, η πανένδοξος των Κυθηρίων πληθύς, η τιμώσα του Μάρτυρας, και τα κατορθώματα αυτών, ότι σήμερον λαμπρώς προβάλει άστρον φαεινόν, η Ελέσα η πανθαύμαστος· αυτήν δε νυν δοξάσωμεν λέγοντες· τας αιτήσεις ημών Παρθενομάρτυς, εις τον Κύριον μετέφερε, όπως αυτού δυνηθώμεν την ενέργειαν.

**Δόξα. Ήχος πλ. δ .**

Δεύτε των Κυθηρίων το σύστημα, ασματικοίς εγκωμίοις, επαινέσωμεν την πανένδοξον του Χριστού παρθενομάρτυρα, χαίροις λέγοντες, η τον κόσμον καταλιπούσα, και τα του κόσμου τερπνά, και Χριστόν μόνον ποθήσασα, χαίροις η τα άνθη των αρετών ταις χερσί κατέχουσα και Χριστώ παρισταμένη, η αθλοφορούσα ως περιστερά, κεχρυσωμένη τω πνεύματι, χαίροις η την νήσον ταύτην τοις θαύμασι καταλαμπούσα, νόσους γαρ παντοίας τοις πιστώς τω ναώ σου προστρέχουσιν αφθόνως ιατρεύεις· διο βοώμέν σοι, Οσία Μάρτυς του Χριστού Ελέσα παναοίδιμε, αίτησαι πρεσβεύουσα λυτρωθήναι δυσχερών τους πόθω τιμώντάς σε και σωθήναι τας ψυχάς ημών.

**Και νυν.**

**Η φωνή του Προφήτου σου Μωϋσέως...**

**Εις τον στίχον, ήχος δ . Ως γενναίον εν Μάρτυσι.**

Τας στρεβλώσεις του σώματος, και μαστών την αφαίρεσιν, και χειρών υπέφερας καρτερώτατα, την των οδόντων εκρίζωσιν, πλευρών την κατάφλεξιν, και μελών την συντριβήν, και τον άδικον θάνατον· όθεν είληφας, τους στεφάνους της νίκης ουρανίοις, εν θαλάμοις κατοικούσα, Ελέσα Μάρτυς πανθαύμαστε.

**Στ.:** Θαυμαστός ο Θεός εν τοις Αγίοις αυτού.

Παρθενίας κειμήλιον, κεκλεισμένος Παράδεισος, θησαυρών ανάθημα, θείον τέμενος, νύμφη Χριστού αξιάγαστε, , Κυθηρίων ευπρέπεια, ασκουσών υπογραμμός, των Μαρτύρων καλλώπισμα βρύσης βρύουσα, ποταμός ιαμάτων ανεδείχθης, τοις τελούσί σου την μνήμην, Ελέσα Μάρτυς πολύαθλε.

**Στ.:** Τοις Αγίοις τοις εν τη γη αυτού...

Των Μαρτύρων αγλάϊσμα, των Παρθένων απάνθισμα, των οσίων μέγιστον εγκαλλώπισμα, Ελέσα Μάρτυς αήττητε, Κυθήρων το καύχημα το τερπνότατον Θεού, και Αγίων εκσφράγισμα το ακράδαντον, ευσεβείας κρηπίς τε, ην αθρόως, ανυμνούμέν σε προθύμως πνευματικοίς μελωδήμασι.

**Δόξα. Το της Λιτής.**

**Και νυν.**

**Όνπερ πάλαι Μωϋσής...**

**Απολυτίκιον της Αγίας. Ήχος α .**

Ως ο προφήτης εκ στείρας, Ελέσα, βλαστήσασα, και της ερήμου ως ούτος οικήτειρα γέγονας. Λιπούσα γαρ δόξας τιμάς τε εν γη, λαμπαδηφόρος εχώρεις προς τα ουράνια. Θαυματουργούσης δε όρη πορείαν σοι εσκεύαζον, την κεφαλήν τμηθείση υπ’ αυτού του γεννήτορος. Δόξα τω σε δοξάσαντι Χριστώ, δόξα τω σε θαυμαστώσαντι, δόξα τω δωρησαμένω σε ημίν προστάτιν ακοίμητον.

**ΟΡΘΡΟΣ**

**Μετά την α στιχολογίαν, κάθισμα. Ήχος α . Τον τάφον σου Σωτήρ.**

Το αίμα σου σεμνή, ως αλάβαστρον μύρου, ενήνοχας Χριστώ τω Νυμφίω σου πόθω, αντάμειψιν δε είληφας παρ’ αυτού αξιάγαστε, στέφος άφθαρτον, ως αδιάφθορος Μάρτυς· όθεν είληφας των ιαμάτων την χάριν, δυνάμει του Πνεύματος.

**Δόξα. Και νυν.**

**Η φύσις των βροτών...**

**Μετά την β στιχολογίαν, κάθισμα. ήχος δ . Ο υψωθείς εν τω Σταυρώ.**

Τον ωραιότατον Χριστόν αγαπήσασα, και παρθενία την ψυχήν ωραΐσασα, δια παντοίων πόνων και θλίψεων, τούτω νυν παρίστασαι, ως παρθένος και μάρτυς· όθεν νυν ηξίωσε ουρανίων θαλάμων, υπέρ ημών πρεσβεύουσα αυτόν Μάρτυς Ελέσα, των πίστει τιμώντων σε.

**Δόξα. Και νυν. Επεφάνης σήμερον.**

**Ευφροσύνης πρόξενον...**

**Μετά τον Πολυέλαιον, κάθισμα, ήχος δ . Ταχύ προκατάλαβε.**

Ασκήσει ελάμπρυνας την καθαράν σου ψυχήν, αθλήσει εφαίδρυνας την ιεράν σου στολήν, Ελέσα πανθαύμαστε, ήσχυνας την πατρώαν ασεβείας αγάπην, ηύξησας την

στοργήν σου προς Χριστόν τον Σωτήρα, διο και παρ’ αυτού εδοξάσθης εις βασιλείαν την ουράνιον.

**Δόξα. Και νυν. Θεοτοκίον.**

**Ταχύ δέξαι Δέσποινα...**

**Οι αναβαθμοί· το α ἀντίφωνον του δ ἦχου.**

**Προκείμενον: Θαυμαστός ο Θεός εν τοις Αγίοις Αυτού.**

**Στ.: Εν εκκλησίαις ευλογείτε τον Θεόν...**

**Πάσα πνοή.**

**Ευαγγέλιον· εκ του κατά Ματθαίον: Είπεν ο Κύριος τοις εαυτού Μαθηταίς: Ιδού εγώ αποστέλλω υμάς ως πρόβατα εν μέσω λύκων...**

**Ο Ν ψαλμός.**

**Δόξα: Ταις της Αθληφόρου...**

**Και νυν. Ταις της Θεοτόκου...**

**Ελεήμων, ελέησόν με ο Θεός...**

**Ήχος β .**

Εν πόλει του Θεού ημών, εν όρει αγίω αυτού, εκεί κατεσκήνωσεν η Αγία, την λαμπάδα άσβεστον τηρήσασα, ακούσωμεν της παρθένου εγκώμιον, ω Παρθενία ναός Θεού! ω Παρθενία Αγέλων συμμέτοχε!

**Ο κανών του Σταυρού εις δ . Και της Αγίας εις δ .**

**Ωδή α . Ήχος πλ. δ . Υγράν διοδεύσας.**

Χρησταίς επ’ ελπίσι βεβαιωθείς, ο νους σου Ελέσα επτερώθη και προς Θεόν, Μάρτυς ανυψώθη των ρεόντων, ανταλλαξάμενος μόνα τα μένοντα.

Ραγέντα και κείμενον προ ποδών, κόρης αθληφόρου, καθορώντες τον δυσμενή, αίνον τω Σωτήρι δώμεν πάντως, τω νικηφόρον αυτήν αναδείξαντι.

Ιδείν του Νυμφίου του καθαρού, κάλλος το ωραίον επεθύμησας καθαρώς· όθεν αληθεία αθλοφόρε, περιφανώς σεαυτήν καθωράϊσας.

**Θεοτοκίον.**

Συνέλαβες Λόγον τον του Πατρός, σαρκί ενωθέντα υπέρ Λόγον Μήτηρ Αγνή, ον επιποθήσας Ελέσα, του μαρτυρίου το κλέος εκτήσατο.

**Ωδή γ . Συ ει το στερέωμα.**

Τείνασα τα όμματα, και την διάνοιαν ένδοξε, εις ουρανούς, διο τον σον Κτίστην αληθεία επέγνωκας.

Όλβον αναφαίρετον, την προς τον Κύριον έσχηκας πίστιν σεμνή, όθεν την μανίαν των ειδώλων κατέλιπες.

Ύμνον χαριστήριον, τω Ποιητή Χριστώ έμελπες, ξύλω δεινώ μάρτυς προσδεθείσα, και δεσμούς υποφέρουσα.

**Θεοτοκίον.**

Στήσόν μου τον τάραχον, των λογισμών αγνή Δέσποινα, πάσαν ημών παύουσ’ αθυμίαν τον Χριστόν η κυήσασα.

**Κάθισμα. ήχος δ . Ταχύ προκατάλαβε.**

Ωραία εν κάλλεσι παρθένε γέγονας, τα στίγματα φέρουσα του μαρτυρίου του σου, Ελέσα πανεύφημε· όθεν νυν παρεστώσα τω Χριστώ στεφηφόρος, πρέσβευε υπέρ πάντων των τιμώντων την πάντιμον μνήμην σου Μάρτυς πολύαθλε.

**Δόξα. Και νυν. Αυτόμελον.**

**Ο υψωθείς εν τω Σταυρώ εκουσίως...**

**Ωδή δ . Εισακήκοα Κύριε.**

Ενετρύφας ταις μάστιξι, θείων κηδομένη μάρτυς, Χριστώ θεωρίαις του Νυμφίου σου, και Αυτού τα κάλλη ενατένιζες.

Μεγαλύνω σε Κύριε, μάρτυς προσδεθείσα τροχοίς εβόησας, και δοξάζω σου το όνομα, του ενδυναμούντος τους ποθούντάς σε.

Εκολλήθην οπίσω σου, πόθω τετρωμμένη της αγαπήσεως, νικηφόρον με ανάδειξον, εν τω πάσχειν μάρτυς ανεκραύγαζες.

**Θεοτοκίον.**

Προφητών σε ο ένδοξος, Ησαΐας ράβδον ωνόμασεν, άνθος φέρουσαν τον Κύριον, Θεοτόκε Μήτερ Αειπάρθενε.

**Ωδή ε’. Ορθρίζοντες βοώμέν σοι.**

Ως Αγγέλον εν σώματι Μάρτυς γεγενημένην, ουράνιος Άγγελος τροφή Αγγέλων σε έτρεφε.

Την πέτραν της ζωής Χριστόν, ουκ ηρνήθης Ελέσα στερρότητι της πίστεως, τον σον δε πατέρα κατήσχυνας.

Ηρπάγης προς το ύψος πετάσασα, ώσπερ τρυγών, πτεροίς θείου Πνεύματος, και προς τον Κτίστην κατέπαυσας,

**Θεοτοκίον.**

Νεκρόν ταις αμαρτίαις γενόμενον, ζώωσόν με ζωήν αναμάρτητον, Παρθενομήτωρ κυήσασα.

**Ωδή στ . Την δέησιν.**

Εφλέχθη σου καλλοναίς, η καρδία γλυκυτάτου εραστού θεοφόρε, και την οσμήν των αυτού παθημάτων συντονωτάτως επέδραμες, κράζουσα· Νυμφίε μου υπέρ της σης,

σφαγιάζομαι νυν αγαπήσεως.

Πατέρα σε, τον ουράνιον Μάρτυς, ο γεννήτωρ κατιδών αγαπώσαν, βαρβαρικήν, επεδείξατο γνώμην, και πολυτρόποις βασάνοις υπέβαλε, τους όρους γαρ φρενοβλαβώς, της οικείας ηγνόησε φύσεως.

Ως κρίνον, ταις των Μαρτύρων κοιλάσιν, ως ηδύπνοον ηυξήνθης ρόδον μυρεψυχικήν αποστάζουσα χάριν, και τας καρδίας απάντων μυρίζουσα Ελέσα Μάρτυς, η σεμνή των Αγίων Αγγέλων συμμέτοχος.

**Θεοτοκίον.**

Νοήσαντες, θεηγόροι Προφήται, μυστηρίου Παρθένε το βάθος, προφητικώς, προκατήγγειλαν θείω, καταλαμπόμενοι πόρρωθεν πνεύματι, Μητέρα σε παναληθή, του των όλων Δεσπότου πανύμνητε.

**Κοντάκιον. Τη Υπερμάχω.**

Την των παρθένων καλλονήν μεγαλομάρτυρα, και των Κυθήρων κραταιάν σκέπην και πρόμαχον, ανυμνήσωμεν συμφώνως θείαν Ελέσαν, προς τον Κύριον γαρ παρρησίαν κέκτηται ημάς πάντας εκ κινδύνων περισκέπουσα, τους κραυγάζοντας· χαίροις Μάρτυς πανένδοξε.

**Ο Οίκος.**

Σήμερον ανεδείχθη Εωσφόρος τοις πάσι, η ένδοξος και πάνσεπτος μνήμη της Παρθενομάρτυρος Χριστού, διο πιστοί άπαντες αθρόως συνέλθωμεν εν πίστει κραυγάζοντες αυτή εκ πόθου·

Χαίροις σεμνή, παρθενίας κάλλος· χαίροις συ ει των Μαρτύρων κλέος.

Χαίροις, των Κυθήρων η δόξα και καύχημα· χαίροις, των σων δούλων η μόνη βοήθεια.

Χαίροις, ότι των αιτούντων τας αιτήσεις εκπληροίς· χαίροις, νύμφη Κυρίου καλλιμάρτυς Ελέσα.

Χαίροις τω σω Νυμφίω, στεφηφόρος η στάσα· χαίροις, συ γαρ την πλάνην κατήργησας.

Χαίροις, συ γαρ τον Χριστόν ανεκήρυξας· χαίροις, πιστών κραταιά προστασία.

Χαίροις, ημάς γαρ των δεινών απαλλάττεις· χαίροις, μάρτυς πανένδοξε.

**Συναξάριον**

**ΜΗΝ ΑΥΓΟΥΣΤΟΣ. Έχων ημέρας λα . Η ημέρα έχει ώρας ιγ καὶ η νυξ ώρας ια .**

**Εις την Α τοῦ αυτού μηνός, μνήμη της Αγίας Οσιομάρτυρος και αθλοφόρου του Χριστού Ελέσης εν τη νήσω Κυθήρων εν έτει τοε (375).**

**Στίχοι:**

Έλεος συ δέδοσαι παρά Κυρίου,

Τη ση μητρί παρθένε μάρτυς Ελέσα.

Αύτη ήτον από την Πελοπόννησον, θυγάτηρ τινός περιφανούς και πλουσίου άρχοντος Έλληνος, ονόματι Ελλαδίου, η δε μήτηρ αυτής υπήρχε χριστιανή από τους προγόνους της, και φοβουμένη τον Θεόν, ονόματι Ευγενία. Ήτο δε στείρα, και επαρακάλεσε τον Θεόν να κάμη έλεος εις αυτήν να την αξιώση να κάμη τέκνον, δια να το αφιερώση της χάριτός του. Λοιπόν μίαν των ημερών ευρισκόμενη μόνη εις τον οίκόν της και προσευχομένη, ήκουσε φωνήν ουρανόθεν όπου της έλεγεν: Ηλέησέ σε ο Θεός εις ο,τι του εζήτησες, και έδωκέ σοι καρπόν κοιλίας. Αυτή δε ουκ είπε τότε του ανδρός της το γενόμενον· ότε δε εγνώρισε τον εαυτόν της έγγυον, εδόξασε τον Θεόν και ομολόγησε το θαύμα, και λέγει του ανδρός της: Ας την ονομάσωμεν Ελέσαν. Ο δε πατήρ εταράχθη ως ασεβής περί του βαπτίσματος, αλλ’ όμως την ηγάπα και δια την αγάπην αυτής το υπέφερε.

Η δε Ελέσα ακουλουθήσε το παράδειγμα και την πίστιν της μητρός της. Όταν δε έφθασεν εις ηλικίαν ετών δεκατεσσάρων, εγνώρισε η μήτηρ της το τέλος της ζωής της, και της λέγει: «Ηγαπημένη μου Ελέσα, θεωρώ πως εγγίζει το τέλος μου και δεν λυπούμαι δι’ αυτό. Πάρεξ δια τον χωρισμόν σου, διότι ο πατήρ σου είναι ασεβής και θέλεις έχει πείραξιν από λόγου του εις κάθε καιρόν. Μα εσύ φύλαξον την πίστιν σου την αγίαν, καθαράν και αμώμητον έως το τέλος της ζωής σου καθώς επαράλαβες από εμένα την ταπεινήν, διατί θέλει σε αξιώσει ο Κύριος να γίνης ιδική του, να λάβης το αμαράντινον στέφανον εις την ουράνιον αυτού βασιλείαν, να σε δοξάση και εις την μέλλουσαν ζωήν». Και ασπασαμένη αυτήν μετά δακρύων, και διδούσα ευχήν και ευλογίαν εξέπνευσε.

Έμεινε δε η Ελέσα μόνη κυρία του οίκου αυτού και τις διηγήσεται τας προσευχάς και νηστείας και ελεημοσύνας και άλλας αρετάς όπου έκαμνεν θεαρέστως; Ύστερον δε έναν χρόνον, εσυλλογίσθη ο πατήρ αυτής να την υπανδρεύση, αλλά η Ελέσα αρνήθη. Ο δε πατήρ της πολλάκις παρινούσε αυτήν να υπανδρευθή, αυτή δε μη θέλουσα να ακούση, στρέφουσα το πρόσωπόν της εσιώπα, μόνο κρυφίως προσηύχετο. Μετά δε πολλάς ημέρας εταξίδευσε ο πατήρ της και πήγε εις τόπον μακρινόν. Τότε η Ελέσα, βρίσκοντας ευκαιρία, εναύλωσε ναύτη, και μαζί με τις δούλές της υπήγαν εις τα Κύθηρα, όπου ήτον τόπος έρημος και αρμόδιος δια άσκησιν με το να μην έχει άνθρώπους, πάρεξ θηρία και οφίδια μόνον. Εξήλθον δε και τινες άνθρωποι δια περιδιάβασιν, και οδεύοντες ένθεν κακείθεν, εδάγκασεν ένας θανατηφόρος όφις ένα από αυτούς και εις ολίγον διάστημα επρίσθη όλον το σώμα, και μετά δεινών πόνων εξέψυξε. Οι δε λοιποί ελυπήθησαν σφόδρα δια την στέρησίν του. Ακούσασα δε η Αγία το συμβεβηκός, κάμνουσα εκτενή προσευχήν προς τον Θεόν, εσημείωσεν εις αυτόν τον τύπον του Σταυρού και έκραξε μεγαλοφώνως: Ο Κύριος Ιησούς Χριστός, όπου είναι η ζωή και η ανάστασις των νεκρών, ως παντοδύναμος να σε αναστήση ίνα δοξασθή το όνομά του το πανάγιον. Και ευθύς ανέστη ο νεκρός και εκάθισεν.

Μετά δε ημέρας πολλάς, επέστρεψεν ο πατήρ της, και μη ευρών αυτήν, έπληροφορήθη και έμαθε λεπτομερώς τα γενόμενα. Τότε, υπήγε εις τα Κύθηρα, την ευρήκε και προσπάθησε όπως την μεταπείση. Όμως η Αγία έμενε στέρρεη εις την πίστιν της. Ο δε θυμωθείς, ήρπασεν αυτήν από τους πλοκάμους της κεφαλής, και έσυρε καταγής, και έτυπτε μετά ράβδων, έως ότου την κατεπλήγωσεν. Αυτή δε έψαλλε το· Ελέησόν με ο Θεός. Βλέπων ο Ελλάδιος το αμετάθετον της γνώμης, οπισθαγκώνισε τας χείράς της, και την εκρέμασεν από τους πλοκάμους εις δένδρον τι κερατίας, και εβασάνιζεν αυτήν με πικράς τιμωρίας, αλλοπίστους δαρμούς, έως ότου εξέπνευσε και παρέδωσε την μακαρίαν ψυχήν της εις χείρας Θεού. Αυτός δε έλυσε το άγιον και μαρτυρικόν της σώμα, και το έρριψε κατά γης. Ελθούσα δε η χάρις του Θεού επ’ αυτήν, ανεστήθη και εκάθισε, και ευχαριστούσε τον Θεόν. Βλέποντας δε ο πατήρ της ταύτα επλήσθη θυμού, και λαβών εις χείρας λίθον να λιθάση αυτήν, η Αγία έτρεξε φεύγουσα, και αυτός την εζύγωνε με πολύν θυμόν, και εσχίσθη μια πέτρα μεγάλη του βουνού, και επέρασεν η Αγία το άλλο μέρος και κλίνασα τα γόνατα προσηύχετο. Ο δε θηριόγνωμος πατήρ της τρέξας κατόπιν της, την κτυπά με ένα λίθον εις το μέτωπόν της και εσύντριψε τους οδοντας, είτα ασπασάμενος την μάχαιράν του απέκοψε την αγίαν της κεφαλήν, τη 1 Αυγούστου του 375, και ούτως έλαβε το στέφανον του μαρτυρίου.

Η δε μία δούλη της Αγίας έστεκεν αντίκρυ και εθεώρει τα γενόμενα. Την δε άλλην την επήρε και την έβαλε στανικώς ο Ελλάδιος εις το πλοίον, και εγύρισαν εις την Πελοπόννησον. Η δε δούλη όπου ήτο κρυμμένη άντικρυ και εθεώρει, όταν έφυγε το πλοίον, ήλθεν εις το λείψανον της Αγίας μακαρίζουσα και καταφιλούσα αυτήν μετά δακρύων και ευλαβώς εκήδευσεν αυτό το μακάριο λείψανον εις τόπον υψηλόν ενώ ήτον νεκρή εις το όρος επάνω, δια ταύτην λοιπόν την αιτίαν ονομάζεται έως την σήμερον όρος της Αγίας Ελέσας. Η δε δούλη της Αγίας έμεινεν εις αυτόν τον τόπον τεσσαράκοντα ημέρας και ήκουε πολλάς ψαλμωδίας Αγγέλων επάνω του τάφου κατά πάσαν νύκτα, εθεώρει δε και φως ουράνιον.

Και μετά τεσσαράκοντα ημέρας ήλθε ένα πλοίον των χριστιανών εις αυτήν την νήσον, και κατελθούσα αυτή από του όρους εισήλθεν εν αυτώ και ανεχώρησε εκ της νήσου, και εδιηγούσεν άπαντα τα περί της αγίας γενόμενα εις πάσαν πόλιν και χώραν, ας εδιώδευσε. Και πολλοί των χριστιανών ακούοντες τα τοιαύτα, ήρχοντο εις την νήσον ταύτην χάριν ευλαβείας και προσκυνήσεως της Αγίας, και έκτισαν μικρόν ναόν εις το όνομά της, πηγή θαυμάτων δε γέγονε εις τους προσερχομένους μετά πίστεως, και με την βοήθειαν της Αγίας εις ολίγους χρόνους κατοικήθηκε η νήσος αύτη από πλήθος λαού.

**Τη αυτή ημέρα, η πρόοδος του Τιμίου Σταυρού**

**Τη αυτή ημέρα, μνήμη των Αγίων επτά μαρτύρων των Μακκαβαίων, Αβείμ, Αντωνίου, Γουρία, Ελεαζάρου, Ευσεβωνά, Αχείμ και Μαρκέλλου, και της μητρός αυτών Σολομονής, και Ελεαζάρου του διδασκάλου αυτών.**

**Στίχοι**

· Πρώτος προ Χριστού πῠρ στέγων Ελεάζαρ,

· Αθλήσεως προύθηκε τοις άλλοις ίχνη.

· Πρώταθλον άλλην και προ της Θεκλης έχω,

· Την Σολομονήν, ην προ Χριστού πυρ φλέγει.

· Εξ εβδόμης πέμπουσι Παίδων επτάδα,

· Αρθρέμβολα, πυρ, και τροχοί προς ογδόην.

· Καύσαν ενί πρώτη Σολομώνην, επτά τε υίας.

Κατά τους χρόνους Βασιλέως Αντιόχου υιού Σελεύκου εν έτει ρογ (173), ακμάσαντες οι Άγιοι ούτοι, και αναγκασθέντες υπό του άνωθεν Αντιόχου (όστις εξώντωσε και αιχμαλώτισεν άπαν το γένος των Εβραίων), να αρνηθώσι τας συνηθείας καιν διατάξεις τας παραδεδομένας υπό του νόμου και των προγόνων των, τρώγοντες χοιρινά κρέατα, δεν επείσθησαν εις τούτο ούτε αυτοί ούτε και ο διδάσκαλός των Ελεάζαρος, φυλάττοντες την παραγγελίαν του θείου νόμου λέγουσαν: «Τον υν, ότι διχηλοί οπλήν τούτο, και ονυχίζει όνυχας οπλής, και τούτο ουκ ανάγει μηρυκισμόν, ακάθαρτον τούτο υμίν· από το κρεών αυτών ου φάγεσθε, και των θνησιμαίων αυτών ουχν άψεσθε, ακάθαρτα ταύτα υμίν» (Λευϊ. Ια . 7)· τουτέστι, μη φάγητε τον χοίρον, διότι αυτός έχει μεν τους όνυχας εσχισμένους εις δύω, δεν μηρυκάζει δε, ήτοι δεν αναμασσά την τροφήν του, διο εκ των κρεάτων του χοίρου μη φάγητε, και το νεκρόν σώμα αυτού μη πιάσητε, διότι είναι ακάθαρτα.

Τούτου ένεκα του μεν Ελεαζάρου έδεσαν οπίσω τας χείρας, και αφού έδειραν αυτόν δυνατά, έχυσαν εντός της ρινός του υγρά τινα βρωμερά και δριμέα· είτα έρριψαν αυτόν εις πυράν, εις την οποίαν προσευχηθείς να γίνη το αίμα και ο θάνατός του λύτρωσις και ελευθερία όλου του γένους του, ούτω παρέδωκεν ο αοίδιμος την ψυχήν του εις χείρας Θεού ζώντος. Τους δε Αγίους επτά Παίδας έφερεν ενώπιόν του ο τύρρανος, και ετιμώρησεν αυτούς, έκαστον κατά τους χρόνους της ηλικίας του, τα οποία ενεπήγοντο εις τα άρθρα και τους αρμούς του σώματος. Όθεν, οι μακάριοι παίδες αποθανόντες εν μέσω των τοιούτων βασάνων, απέδειξαν, ότι ο λογισμός είναι κύριος και αυτοκράτωρ των παθών, και δεν νικάται υπ’ αυτών χωρίς να θέλη (ως τούτο αποδεικνύει ο Εβραίος Ιώσηπος εις τον ολόκληρον λόγον ον συνέγραψε περί αυτοκράτορος λογισμού, όστις άρχεται ούτω: «Φιλοσοφώτατον λόγον επιδείκνυσθαι μέλλων»)· ούτω δε έλαβον παρά Κυρίου τους στεφάνους της αθλήσεως. Μετά ταύτα, η μήτηρ αυτών Σολομονή, βλέπουσα τους επτά υιούς της ανδρείως τελειωθέντας εχάρη, και χωρίς ουδείς να επιθέση χείρα επ’ αυτής, υπήγε μόνη και ερρίφθη εντός της αναμμένης πυρκαϊάς, και ούτω παρέδωκε την ψυχήν εις χείρας Θεού. Τελείται η αυτών Σύναξις εις τον μαρτυρικόν αυτών ναόν, τον ευρισκομένον εις το έμβασμα το λεγόμενον του Δομνίνου, και πέραν εις την Ελαίαν. Σημείωσαι, οτι ο μεν Θεολόγος Γρηγόριος ένα εγκωμιαστικόν λόγον πλέκει εις τας μαρτυρικάς κεφαλάς των αγίων τούτων Μακκαβαίων, ου η αρχή: «Τι δαι οι Μακκαβαίοι;».

Ο δε Χρυσόστομος τρεις λόγους συνέγραψε περιεχομένους εν τω πέμπτω τόμω της εν Ετώνη εκδόσεως, ων του μεν πρώτου η αρχή: «Ως φαιδρά και περιχαρής ημίν». Του δευτέρου: «Άπαντας μεν ουν εγκωμιάσαι». Του δε τρίτου: «Και τοις Μάρτυσιν ορών». Αξιόλογο δε είναι εκείνο, το οποίον γράφει περί αυτών ο ρηθείς Γρηγόριος: «Οι προ των Χριστού παθών μαρτυρήσαντες, τίποτε δράσειν έμελλον μετά Χριστόν διωκόμενοι, και τον εκείνου υπέρ ημών μιμούμενοι θάνατον; Οι γαρ χωρίς υποδείγματος τοιούτοι και τοσούτοι την αρετήν, πως ουκ αν ώφθησαν γενναιότεροι μετά του υποδείγματος κινδυνεύοντες; Και άμα μυστικός τις και απόρρητος ούτος ο λόγος, σφόδρα πιθανόν εμοί γουν και πάσι τοις φιλοθέοις, μηδένα των προ της Χριστού παρουσίας τελειωθέντων, δίχα της εις Χριστόν πίστεως τούτου τυχείν· ο γαρ λόγος, επαρρησιάσθη μεν ύστερον καιροίς ιδίοις, εγνωρίσθη δε και πρότερον τοις καθαροίς την διάνοιαν». Σημείωσαι, ότι το λείψανον της Αγίας Σολομονής σώζεται ολόκληρον, εν τω Πατριαρχείω της Κωνσταντινουπόλεως. Εις το μαρτύριον τούτων λόγον συνέγραψε Ιώσηπος ο Ιουδαίος· ευρίσκεται δε εν τη Μεγίστη Λαύρα και έτερος λόγος συντομότερος αυτού.

**Τη αυτή ημέρα, μνήμη των Αγίων εννέα μαρτύρων, των εν Περγη της Παμφυλίας αθλησάντων, Λεοντίνου, Άττου, Αλεξάνδρου, Κινδέου, Μνησιθέου, Κυριακού, Μηναίου, Κατούνου, και Ευκλέου.**

**Στίχοι**

· Εκ Παμφυλίας εννάς ετμήθη ξίφει,

· Μιαν φυλήν ζητούσα, την των Μαρτύρων.

Ήκμασαν οι Άγιοι ούτοι κατά τους χρόνους του βασιλέως Διοκλητιανού, και Φλαβιανού ηγεμόνος της Παμφυλίας εν έτει τ (300), όντες χριστιανοί εκ προγόνων.

Και ο μεν Μηναίος ήτο τέκτων, οι δε άλλοι γεωργοί, όλοι δε μίαν γνώμην έχοντες, και μίαν καλήν βουλήν βουλευσάμενοι, προσήλθον αυτόκλητοι εις τον αγώνα του μαρτυρίου. Αφήσαντες λοιπόν από κοινού όλα τα βιωτικά πράγματα, μετέβησαν εις το εκεί ιερόν της ψευδοθεάς Αρτέμιδος, και εν μια νυκτί εγκρέμισαν όλα τα εν αυτώ ευρισκόμενα είδωλα. Δια τούτο συλληφθέντες και ερωτηθέντες, εάν αρνώνται τον Χριστόν, επειδή δεν επείσθησαν, εδάρησαν δυνατά, και εκάησαν εις τας πλευράς. Άφού δε έσχισαν με σιδηρά ονύχια το δέρμα του σώματός των μέχρις οστέων, και με λαμπάδας αναμμένας έκαυσαν τας μασχάλας των, και με οβελίσκους εκέντησαν τους οφθαλμούς των, τους έρριψαν εν τη φυλακή, αφήσαντες αυτούς εκεί άνευ φαγητού και ποτού, και άνευ της ελαχίστης επιμελείας, κατά προσταγήν του ηγεμόνος. Μετά παρέλευσιν δε πολλού χρόνου εδόθησαν οι Άγιοι βορά τοις θηρίοις, αλλά ταύτα ουδόλως έβλαψαν αυτούς, ούτε καν εκινήθησαν. Όθεν βλέποντες το παράδοξον τούτο οι εκείσε παριστάμενοι εξεπλάγησαν, και είπον μεγαλοφώνως: Μέγας είναι ο Θεός των χριστιανών. Και ω του θαύματος! ευθύς έγιναν βρονταί και αστραπαί, και βροχή πολλή και ραγδαία μετά χαλάζης, και με αυτά ηκούετο άνωθεν και θεϊκή φωνή προσκαλούσα τους Αγίους εις τα ουράνια. Ακούσαντες δε οι Μάρτυρες, την γλυκυτάτην εκείνην φωνήν εχάρησαν, και χαίροντες απεκεφαλίσθησαν· ούτω δε έλαβον παρά Κυρίου τους στεφάνους του Μαρτυρίου.

**Τη αυτή ημέρα, ο Άγιος Παπας ο Νεος, εις σάκκον βληθείς, και θίβη εγκλεισθείς, και εις θάλασσαν ριφθείς, τελειούται.**

**Στίχοι**

· Σακκος Παπαν έκρυψε, και σάκκον θίβη,

· Και την θίβην ρους, και Παπας Θεού πέλας.

**Τη αυτή ημέρα, ο Αγιος Μαρτυς Ελεάζαρος, πυρί την κεφαλήν φλεχθείς, τελειούται.**

**Στίχοι**

· Καυτηριασθείς Ελεάζαρος κάραν,

· Ψυχοβλαβών απήλθε κρείττων ρευμάτων.

**Τη αυτή ημέρα, ο Αγιος Μαρτυς Κηρυκος ξίφει τελειούται.**

**Στίχοι**

· Του δημίου φήσαντος· Ου τμηθής θύων.

· Κλίνας κάραν Κηρυκος, είπεν· Ου θύω.

**Τη αυτή ημέρα, ο Άγιος Μαρτυς Θεόδωρος ξίφει τελειούται.**

**Στίχοι**

· Τω Θεοδώρω θείος ενσκήπτει πόθος,

· Τυχείν ποθεινών δωρεών δια ξίφους.

**Τη αυτή ημέρα, ο Άγιος Πολύευκτος, εν κοπρία χωσθείς, τελειούται.**

**Στίχοι**

· Ιώβ καθέδραν, φημί δη την κοπρίαν,

· Ο Πολύευκτος είχεν εις τιμωρίαν.

**Τη αυτή ημέρα, μνήμη των Αγίων Μαρτύρων Μηνου, Μηναίου, και των λοιπών εν τω Βιγλεντίω, πλησίον του χαλκού Τετραπύλου.**

**Τη αυτή ημέρα, μνήμη του εν Αγίοις Πατρός ημών Τιμοθέου, Επισκόπου Προκοννήσου (Προικοννήσου), του θαυματουργού.**

**Στίχοι**

· Τον Τιμόθεον, τον Προκοννήσου θύτην,

· Τιμά Θεός πριν, νυν τε θαυματουργίαις.

Ούτος ήκμασε περί τα μέσα του έκτου αιώνος, επί βασιλεία των Αυτοκρατόρων, Ιουστίνου του Θρακός, και του υιού αυτού Ιουστινιανού του Μεγάλου, εν τη Βασιλευούση ποιούμενος τας διατριβάς. Αρετή δε πάση κεκτημένος, προχειρίζεται Επίσκοπος Προκοννήσου, η συνηθέστερον ειπείν, Προικοννήσου, ήτις το πάλαι και Ελαφόννησος εκαλείτο· νυν δε υπό πάντων γινωσκομένη και λεγομένη Μαρμαράς. Απελθών ουν εκείσε ο θείος Πατήρ, και τους κατοίκους της νήσου ταύτης ευρών την πειρατείαν μετερχομένους, και πολλήν απανθρωπίαν τοις εν τα παράλια εκείνα ναυαγούσι δεικνύοντας, κατέβαλε πάσαν σπουδήν, ίνα της τοιαύτης γνώμης απαλλάξη αυτούς, και εις οίκτον προς τους δυστυχούντας προτρέψη· ο και πεποίηκεν εν ολίγω χρόνω, δια της χριστομιμήτου αυτού πραότητος. Καλώς δε ποιμάνας το εμπιστευθέν αυτώ ποίμνιον, και ασκητικώς διανύσας τον βίον, και την μεν επενεχθείσαμ αυτώ συκοφαντίαν ανεξικάκως υπενεγκών, την δε θυγατέρα Ιουστινιανού του αυτοκράτορος δαιμονιώσαν, εμφανισθείς μόνον και ιασάμενος ανεπαύσατο εν Κυρίω, πλήρης ημέρων, τη 1η Αυγούστου.

Η δε φιλόθεος μήτηρ της ιαθείσης παιδός, η βασιλίς Θεοδώρα, προς ένδειξιν ευγνωμοσύνης της εις τον Άγιον, ανήγειρε επί τω ονόματι αυτού Μονήν ιεράν, επί τινος ευρυχώρου πεδιάδος, όπου η πάσχουσα πρότερον απελθούσα ιάθη, και το ιερώτατον άγιον λείψανόν του ευρέθη, μετά την αποβίωσην αυτού, και πηγή αγιάσματος, μικρόν απωτέρω.

Κείται δε η πεδιάς αύτη νοτιανατολικώς της νήσου, άνωθεν της πάλαι ποτέ κωμοπόλεως Προικοννήσου, Κλαζάκιον τανύν υπό των εγχωρίων καλουμένης, και μηδέν έτερον έχούσης, ειμή περίπου οικίας σμικράς. Καίτοι δε ερειπίων όντων και της Μονής και του μεγίστου αυτής Ναού, συνέρχονται όμως εκεί κατ’ έτος οι εγχώριοι, επιτελούντες την του αγίου εορτήν.

**Ταις αυτών αγίαις πρεσβείαις, ο Θεός, ελέησον ημάς. Αμήν.**

**Ωδή ζ . Παίδες Εβραίων.**

Ύμνον τω πάντων ευεργέτη, ανεκραύγαζες Ελέσα εν βασάνοις, δεομένη πιστώς υπέρ των σε τιμώντων, και κηρυττόντων Κύριον τον Θεόν εις τους αιώνας.

Μόνω τυχείν τυχείν ποθούσα, ουκ εφρόντισας μελών συνθλαττομένων, αλλά μάλλον αυτόν εκήρυττες βοώσα· Ευλογητός ει Κύριε, ο Θεός εις τους αιώνας.

Όμβοις αιμάτων σου τους όμβρους, απεξήρανας της ειδωλομανίας, επομβρύεις δε νυν ιάσεων πελάγη, Παρθενομάρτυς παύουσα τον φλογμόν των παθημάτων.

**Θεοτοκίον.**

Νόμους Παρθένε υπερβάσα, τους της φύσεως τη θεία σου συλλήψει, υπέρ φύσιν Θεόν εκύησας βοώσα· Ευλογητός ει Κύριε, ο Θεός εις τους αιώνας.

**Ωδή η . Επταπλασίως κάμινον.**

Κυμαινομένην θάλασσαν πειρασμών και κολάσεων, θεία κυβερνήσει αβλαβώς διέπλευσας, τον όφιν βυθίσασα τω σω αγώνων Μάρτυς βυθώ, όθεν Παραδείσου τους ακτίστους λιμένας κατέλαβες βοώσα· Ιερείς ευλογείτε Χριστόν τον Θεόν εις τους αιώνας.

Όφιν δεινόν ενέκρωσας ζωτικοίς αγωνίσμασι, και των προσευχών σου επωδαίς ανήμερα, θηρία εκοίμισας και της εκ τούτων βλάβης εκτός έμεινας, των πίστει μελωδούντων Ελέσα· οι παίδες ευλογείτε Θεόν εις τους αιώνας.

Ρήματι ζώντι ήγειρας τον θανέντα τοις δήγμασι, μάρτυς αθλοφόρε ιοβόλων όφεων, Θεός γαρ τον θάνατον καταπατήσας θεία ταφή σου των προσευχών καθυπακούει Ελέσα, προς ον βοάς απαύστως· ιερείς ευλογείτε Θεόν εις τους αιώνας.

**Θεοτοκίον.**

Η κραταιά βοήθεια των πιστών Αειπάρθενε ρύσαί με της πλάνης του δολίου δράκοντος, δεινώς πολεμούντός με και ταπεινώσαι σπεύδοντος, συ γαρ απλανώς τους επί σοι πεποιθότας οδήγησον βοώντας απαύστως· λαός υπερυψούτε Θεόν εις τους αιώνας.

**Ωδή θ . Κυρίως Θεοτόκον.**

Ιδείν κατηξίωθης κατηγλαϊσμένη, και μαρτυρίου στολαίς εξαστράπτουσα, τω σω Νυμφίω Ελέσα μάρτυς πολύαθλε.

Ωραίον σου το κάλλος υπεραγαπήσας, ο υπέρ πάντας κάλλει Χριστός, επουρανίων θαλάμων σε κατηξίωσεν.

Ηλίου λαμπροτέρα ώφθη σου η μνήμη, μαρμαρυγαίς χαρισμάτων του Πνεύματος, τους σε τιμώντας Ελέσα καταφωτίζουσα.

**Θεοτοκίον.**

**Κυρίως Θεοτόκον...**

**Εξαποστειλάριον. Των μαθητών ορόντων σε.**

Την αθληφόρον άπαντες θεοφρόνως, υμνήσωμεν συμφώνως θείαν Ελέσαν, αυτή γαρ την πλάνην κατεπάτησε, και τον Χριστόν εκήρυξε, Υιόν Θεού τε και Λόγον και Ποιητήν των απάντων.

**Και του Σταυρού.**

**Σταυρός ο φύλαξ...**

**Αίνοι. Του Σταυρού β · και της Αγίας. Ήχος δ . Έδωκας σημείωσιν,**

Δεύτε ανυμνήσωμεν, δεύτε πιστώς μελωδήσωμεν, δεύτε άσμασι μέλψωμεν, δεύτε μεγαλύνωμεν, παίδες των Κυθήρων Ελέσαν την θείαν, και θαυμαστήν νύμφην Χριστού, την αθλοφόρον οσιομάρτυρα, και πόθω εκβοήσωμεν· μη επιλάθου των δούλων σου, τον Χριστόν ικετεύουσα υπέρ των ανυμνούντων σε. (Δις).

**Δόξα. Ήχος δ .**

Την πατρικήν ασέβειαν Μάρτυς μισήσασα, την μητρικήν ευσέβειαν θερμώς αγαπήσασα, πρόσκαιρον πλούτον απέρριψας και των ματαίων τερπνότητα. Χριστόν δε ποθούσα την Κυθηρίαν κατέλαβες, ασκητικώς εκείθεν διάγουσα, και υπέρ αγάπης Χριστού πολλάς βασάνους εγκαρτερήσασα, την κεφαλήν απετμήθης παρά του ιδίου πατρός.

Όθεν ημείς πιστώς αθροισθέντες μελωδικοίς άσμασι την μνήμην σου ανυμνούντες, λέγομεν· Χαίροις η του θείου ελέους επώνυμος Ελέσα· χαίροις η εξ επαγγελίας τεχθείσα· χαίροις η τον νεκρωθέντα τοις ιοβόλοις δήγμασι των όφεων δια προσευχής αναστήσασα· χαίροις η διπλούν τον στέφανον παρά Χριστού δεξαμένη, του μαρτυρίουν και της ασκήσεως. Διο και θαυματουργός ανεδείχθης, παρρησίαν ουν προς Χριστόν ως έχουσα, πρέσβευε σωθήναι τας ψυχάς ημών.

**Και νυν. Ο αυτός.**

**Ο συμμαχήσας Κύριε...**

**Δοξολογία μεγάλη και Απόλυσις.**

**Εις την Λειτουργίαν.**

**Τυπικά· και εκ του κανόνος η ωδή γ καὶ στ .**

**Απόστολος: Αδελφοί, προ του ελθείν την Πίστιν...**

**Ευαγγέλιον, ζήτει τη β τῆς ΙΕ ἑβδομάδος του Ματθαίου.**

**Μεγαλυνάριον εις την αγίαν οσιομάρτυρα Ελέσαν.**

Χαίροις αθλοφόρε νύμφη Χριστού· χαίροις των Παρθένων και μαρτύρων η καλλονή, δόξα εκκλησίας, ευπρέπεια οσίων, Ελέσα των Κυθήρων το μέγα καύχημα.

**Μεγαλυνάριον εις την πρόοδον του Τιμίου Σταυρού.**

Χαίροις το τριπόθητον του Σταυρού, πανάγιον ξύλον, ζωηφόρε θείε Σταυρέ· εν σοι γαρ ο πάντων, Θεός τε και Δεσπότης, εξέτεινε τας χείρας, δια το σώσαι ημάς.

**Μεγαλυνάριον εις τους Αγίους Μακκαβαίους.**

Τους εν αθλοφόροις θαυματουργούς, και τους εν ανάγκαις, αντιλήπτορας ταχυνούς, τους θείους οπλίτας, και Μάρτυρας Κυρίου, ενδόξους Μακκαβαίους, πάντες τιμήσωμεν.

**Μεγαλυνάριον του Αγίου Τιμοθέου αρχιεπισκόπου Προικοννήσου.**

Τον εν Ιεράρχαις πανευκλεή, και της Προικοννήσου, τον φωστήρα τον διαυγή, προστάτην νοσούντων, ελατήρα δαιμόνων, Τιμόθεον τον μέγαν, πάντες υμνήσωμεν.

Βλέπε δε:

<http://www.imkythiron.gr/content/view/80/75/lang,el/>

Η/Υ ΠΗΓΗ:

voutsinasilias.blogspot.gr

<http://voutsinasilias.blogspot.gr/2009/07/1.html>